John Anthony Brooks

John Anthony Brooks Jr. (lahir 28 Januari 1993), dikenali sebagai John Brooks, merupakan pemain bola sepak Jerman-Amerika yang bermain untuk kelab Bundesliga, Hertha BSC sebagai pertahanan dan telah mewakili Pasukan bola sepak kebangsaan Amerika Syarikat di peringkat antarabangsa.

Karier antarabangsa
Brooks yang memegang kedua-dua kerakyatan Jerman dan Amerika Syarikat, mengambil bahagian dalam beberapa kem untuk pasukan AS B-20, B-23 dan pasukan Jerman B20. Beliau membuat penampilan sulung antarabangsa untuk pasukan AS bawah-20 ketika kekalahan 5–0 ketika menentang Paraguay pada bulan September 2010. Pada bulan Julai 2013, majalah Jerman kicker menyatakan bahawa beliau telah menerima panggilan daripada skuad senior AS untuk perlawanan persahabatan menentang Bosnia dan Herzegovina. Brooks membuat penampilan sulung antarabangsa untuk pasukan senior ketika kemenangan 4-3 ke atas Bosnia.

Brooks dinamakan dalam skuad akhir 23 pemain Amerika Syarikat untuk Piala Dunia FIFA 2014. Ketika perlawanan pembukaan menentang Ghana, beliau masuk menggantikan Matt Besler dan menjaringkan gol kemenangan 2–1, menerusi tandukan selepas sepakan penjuru dari Graham Zusi. Gol Brooks terhasil pada minit ke 86, memberikan AS tiga mata dalam peringkat kumpulan. Brooks merupakan pemain gantian AS yang pertama dalam sejarah untuk menjaringkan gol ketika Piala Dunia FIFA, sebelum Julian Green menjaringkan gol ketika menentang Belgium di peringkat 16 terakhir.

Gol antarabangsa

Rujukan

Pautan Luar
U.S. Soccer bio

Kelahiran 1993
Orang hidup
Pemain bola sepak Amerika Syarikat
Pemain Hertha BSC Berlin
Pemain Piala Dunia FIFA 2014